Diari Oficial de la Generalitat Valenciana


Sumari del DOGV 4218, del 27-03-2002 (2002/2319)

Informació pública de les bases específiques per a la provisió en propietat d'una plaça de tècnic d'administració general de l'Ajuntament de l'Alcora.
------------------------------------------------------------------------------------------------------------------------------------------------------

### Dades del document

Número de DOGV
:   4218

Data del DOGV
:   27-03-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/2319


Data del document
:   27-02-2002

Organisme emissor
:   Ajuntament de l'Alcora

Tipus de document
:   Convocatòria

Descriptors 

:   * Alcora, l'
    * administració local
    * professió administrativa
    * ciència econòmica
    * concurs administratiu
    * ciència política

Informació pública de les bases específiques per a la provisió en propietat d'una plaça de tècnic d'administració general de l'Ajuntament de l'Alcora. [2002/Q2319]
  
L'Alcaldia d'aquest ajuntament, mitjançant la Resolució número 35/2002, de 26 de febrer, ha aprovat les bases específiques per a la provisió en propietat d'una plaça de tècnic d'administració general. El text de les bases a què es fa referència és el que es publica tot seguit.
  
L'Alcora, 27 de febrer de 2002.- L'alcalde: Javier Tomás Puchol.
  
Bases específiques per a la provisió en propietat d'una plaça de tècnic d'administració general.
  
Primera. Objecte
  
La provisió en propietat d'una plaça de tècnic d'administració general, enquadrada en el grup A, i que pertany a l'escala d'administració general, subescala tècnica.
  
Aquesta plaça està vacant a la plantilla de funcionaris, amb la denominació de tècnic d'administració general adjunt a la secretaria, i figura en l'oferta d'ocupació pública de 1999.
  
Segona. Sistema de selecció
  
Concurs oposició.
  
Tercera. Normativa per la qual es regeix la selecció
  
A banda d'aquestes bases específiques, s'aplicaran les bases generals aprovades per la Resolució del director general d'Administració Local, d'1 de desembre de 1992 (DOGV de 17 de desembre de 1992), amb les modificacions que va aprovar el Ple de l'Ajuntament en la sessió de 6 de juliol de 1993, en tot allò que no alteren aquestes bases.
  
Quarta. Drets d'examen
  
15 euros.
  
Cinquena. Composició i categoria del tribunal
  
La composició del tribunal és la determinada a la base sisena de les bases generals.
  
El tribunal tindrà la primera categoria, de les que estableix el Reial Decret 236/1988.
  
Sisena. Titulació exigida
  
1. Estar en possessió del títol de llicenciat en Dret, en Ciències Polítiques, Econòmiques o Empresarials, Intendent Mercantil o Actuari, o en condicions d'obtenir-lo en la data en què finalitze el termini de presentació de sol·licituds.
  
2. Així mateix, estar en possessió de certificat o títol de nivell mitjà de coneixements de valencià, expedit per la Junta Qualificadora de Coneixements de Valencià (JQCV), o haver obtingut la revalidació per aquest organisme de qualsevol altre títol que faça referència a aquest nivell mitjà.
  
3. Si no es disposa d'aquest certificat o títol expedit per la JQCV, caldrà superar un exercici específic d'aptitud lingüística de grau mitjà homologat per aquest organisme. La persona aspirant que es trobe en aquest cas, ho haurà de fer constar en la sol·licitud de participació en el procés selectiu i, en conseqüència, estarà obligada a la realització de l'exercici específic d'aptitud lingüística esmentat abans.
  
Setena. Fase d'oposició
  
Es desenvoluparà d'acord amb els exercicis i al temari que figuren com a annex I d'aquestes bases.
  
Els exercicis de caràcter general es puntuaran fins a un màxim de 10 punts, i caldrà aconseguir un mínim de cinc punts per a realitzar l'exercici següent.
  
La qualificació per a cada exercici i aspirant es determinarà de conformitat amb la base novena de les generals.
  
Vuitena. Fase de concurs
  
En aquesta es valoraran únicament els mèrits dels aspirants que superen prèviament la fase d'oposició.
  
La valoració del concurs es farà en funció dels mèrits i de les puntuacions que consten al barem que s'adjunta com a annex II d'aquestes bases.
  
Novena. Valoració final
  
La valoració final del concurs oposició serà la suma de la puntuació obtinguda en cada fase, sense que puguen figurar en la llista d'aprovats un nombre d'aspirants superior al de vacants convocades.
  
Deu. Ordre d'actuació
  
Si prèviament a l'inici del procediment selectiu no s'ha determinat l'ordre d'actuació dels aspirants, el sorteig públic a què fa referència la base 7.1 de les bases generals es farà immediatament abans de l'inici de la primera prova de l'oposició.
  
Onze. Publicitat
  
Els altres anuncis d'aquest procediment selectiu es publicaran únicament al tauler d'edictes de l'ajuntament i en el Diari Oficial de la Generalitat Valenciana. Si bé el començament del segon i dels altres exercicis es publicarà únicament al tauler d'anuncis de l'ajuntament i, si escau, al local en què s'haguera fet la prova precedent.
  
ANNEX I
  
Exercicis i temari de l'oposició.
  
a) Exercici específic d'aptitud lingüística. De conformitat amb la base sisena, els aspirants que no puguen acreditar en la forma indicada, el nivell de coneixement mitjà de valencià, faran amb caràcter previ als exercicis indicats a continuació, un exercici específic d'aptitud lingüística, homologat per la Junta Qualificadora.
  
La durada d'aquest exercici la determinarà el tribunal abans de l'inici de l'exercici, i s'atendrà al contingut d'aquest.
  
La qualificació serà d'apte o no apte.
  
b) Exercicis de caràcter general, per a tots els aspirants. La fase d'oposició constarà dels exercicis següents. El tribunal podrà acordar que, després de la realització d'aquest, es llegisquen davant d'ell, per cada aspirant, així com formular-los qualsevol pregunta en relació a aquests:
  
Primer exercici: de caràcter obligatori i eliminatori. Consistirà a redactar, en un període màxim de dues hores, un tema de caràcter general determinat pel tribunal immediatament abans de realitzar l'exercici, relacionat amb les matèries comunes del temari que s'esmenta en la convocatòria encara que no s'hi atenga a l'epígraf concret. Els aspirants tindran una ampla llibertat pel que fa a la forma d'exposició.
  
Segon exercici: de caràcter obligatori i eliminatori. Consistirà a redactar, en un període màxim de quatre hores, tres temes extrets a la sort del programa d'aquesta convocatòria, i en correspondran un al grup I de matèries específiques i dos al grup II d'aquestes matèries específiques. Es valoraran els coneixements sobre els temes exposats.
  
Tercer exercici (pràctic). De caràcter obligatori i eliminatori. Consistirà a redactar, durant un període màxim de quatre hores, un informe, amb proposta de resolució sobre dos supòsits pràctics que plantejarà el tribunal immediatament abans del començament de l'exercici sobre les tasques pròpies de les funcions assignades a la plaça. S'hi podran utilitzar textos legals.
  
Temari
  
Matèries comuns.
  
Tema 1. La Constitució de 1978: característiques, estructura i reforma. Els drets fonamentals: protecció i suspensió.
  
Tema 2. La corona en la Constitució espanyola vigent. Les funcions de la prefectura de l'estat, l'aprovació.
  
Tema 3. Les Corts Generals: composició, atribucions i funcionament. Òrgans de control dependents de les Corts Generals. El Defensor del Poble i el Tribunal de Comptes.
  
Tema 4. El poder executiu. El govern en el sistema constitucional espanyol. La Llei del Govern. L'elecció i la remoció del president del Govern. Les funcions del president del Govern. El Govern: composició i funcions.
  
Tema 5. El poder judicial. Regulació constitucional de la justícia. La Llei Orgànica del Poder Judicial. El Consell del Poder Judicial: designació, organització i funcions.
  
Tema 6. L'organització territorial de l'estat en la Constitució. Les comunitats autònomes. Estatuts d'autonomia, competències autonòmiques. L'organització política i administrativa de les comunitats autònomes.
  
Tema 7. Els conceptes d'administració pública i dret administratiu. La submissió de l'administració al dret: el principi de legalitat. Potestats reglades i discrecionals. Discrecionalitat i conceptes jurídics indeterminats. Límits de la discrecionalitat. Fiscalització de la discrecionalitat.
  
Tema 8. L'administrat. Concepte i classes. Capacitat de l'administrat i les seues causes modificatives. Els drets subjectius i els interessos legítims dels administrats. Drets dels ciutadans en les seues relacions amb les administracions públiques.
  
Tema 9. L'Estatut d'Autonomia de la Comunitat Valenciana. La Generalitat Valenciana. El president. Les Corts. El Govern o Consell. Les competències. Administració de justícia. Administració local. Economia i hisenda.
  
Tema 10. L'acte administratiu. Concepte. Elements. Classes. Requisits: motivació i forma. L'eficàcia dels actes administratius, executivitat i efectes. Notificació i publicació. L'execució forçosa dels actes administratius.
  
Tema 11. La invalidesa de l'acte administratiu. Supòsits de nul·litat de ple dret i anul·labilitat. El principi de conservació de l'acte administratiu.
  
Tema 12. El procediment administratiu: concepte. Iniciació del procediment administratiu: classes, esmena i millora de sol·licituds. Presentació de sol·licituds, escrits i comunicacions. Els registres administratius. Termes i termini: còmput, ampliació i tramitació d'urgència. Ordenació. Instrucció.
  
Tema 13. Acabament del procediment. L'obligació de resoldre. Contingut de la resolució expressa: principis de congruència i de no agreujament de la situació inicial. L'acabament convencional. La falta de resolució expressa: el règim del silenci administratiu. El desistiment i la renúncia. La caducitat.
  
Tema 14. La revisió dels actes administratius. Els recursos administratius: classes.
  
Tema 15. La revisió d'ofici i la revocació dels actes administratius.
  
Tema 16. La potestat sancionadora: concepte i significat. Principis de l'exercici de la potestat sancionadora. El procediment sancionador.
  
Tema 17. Règim jurídic dels contractes de les administracions públiques. Contractes administratius típics, especials i privats. Requisits dels contractes. L'administració contractant. Ens inclosos i exclosos de l'àmbit de la Llei de Contractes. L'òrgan de contractació. El contractista: capacitat, solvència, prohibicions, classificació.
  
Tema 18. La selecció del contractista. Actuacions prèvies a la contractació. Procediments, formes i criteris d'adjudicació. Els contractes menors i les seues diferències amb el procediment negociat. Garanties. Perfeccionament i formalització del contracte. La invalidesa dels contractes.
  
Tema 19. Execució i modificació dels contractes administratius. Prerrogatives de l'administració. La revisió de preus. L'extinció dels contractes administratius. La cessió dels contractes i la subcontractació.
  
Tema 20. L'expropiació forçosa: concepte i naturalesa. Els subjectes: expropiant, beneficiari i expropiat. L'objecte de l'expropiació. La causa ex propiandi.
  
Tema 21. Procediment d'expropiació general. La declaració d'utilitat pública o d'interés general. La declaració de necessitat de l'ocupació. El preu just. El pagament i l'ocupació. La reversió.
  
Tema 22. Expropiació per raó d'urgència. Els procediments especials. Especial referència a l'expropiació per raons urbanístiques mitjançant taxació conjunta.
  
Tema 23. La responsabilitat patrimonial de l'administració pública. Evolució històrica. Situació actual. Procediment de responsabilitat patrimonial.
  
Tema 24. El servei públic: concepte. Les maneres de gestió dels serveis públics. La gestió directa.
  
Tema 25. La gestió indirecta. La concessió: concepte. Potestats de l'administració. Drets i obligacions del concessionari. El concessionari i els usuaris. Maneres d'extinció de la concessió.
  
Tema 26. L'arrendament. El concert. La gestió interessada. L'empresa mixta.
  
Tema 27. El domini públic: concepte i naturalesa. Règim jurídic. Potestats de l'administració. Utilització. La concessió i la reserva demanial.
  
Tema 28. El patrimoni privat de les entitats públiques. Règim jurídic. Potestats de l'administració i règim d'adquisició, ús i alienació.
  
Matèries específiques, grup I.
  
Tema 1. L'administració local en la Constitució de 1978. El principi d'autonomia. Significat i abast. Garantia institucional de l'autonomia local. La doctrina del Tribunal Constitucional. La província en la Constitució i en la legislació bàsica de règim local.
  
Tema 2. Fonts de l'ordenament local. Legislació estatal de règim local, el seu fonament constitucional. Legislació autonòmica sobre règim local, les seues relacions amb l'estatal. Problemàtica de l'aplicació a les entitats locals de l'aplicació a les entitats locals de les lleis estatals i autonòmiques de caràcter sectorial.
  
Tema 3. La potestat reglamentària de les entitats locals, òrgans titulars. Reglament orgànic i ordenances. Procediment de l'elaboració i aprovació de les ordenances i reglaments locals. La publicació de les normes locals.
  
Tema 4. Límits de la potestat reglamentària local. Impugnació davant els tribunals. Els bans, naturalesa, publicació, límits, impugnació.
  
Tema 5. El municipi: concepte i elements. El territori municipal. Alteració de termes municipals.
  
Tema 6. La població municipal, classificació. L'empadronament. Drets dels veïns. La participació veïnal en l'administració local.
  
Tema 7. L'organització municipal. Òrgans necessaris (I): alcalde, tinents d'alcalde, comissió de govern. Atribucions.
  
Tema 8. Òrgans necessaris (II): el ple. Les comissions informatives, la comissió especial de comptes.
  
Tema 9. Òrgans complementaris. Normativa aplicable.
  
Tema 10. La província com a entitat local. Concepte i fonament. Organització. Competències. Especial referència a la seua cooperació amb els municipis.
  
Tema 11. Altres associacions de municipis: les comarques. Les àrees metropolitanes. Les mancomunitats. Entitats locals d'àmbit inferior al municipi.
  
Tema 12. Règim de sessions i acords de les corporacions locals. Normes reguladores. Les sessions, les seues classes, requisits i procediment de constitució i realització.
  
Tema 13. Els acords de les corporacions locals, classes i formes d'acords. Sistemes de votació i còmput de majories. Informes del secretari i de l'interventor. Actes i certificats. Les resolucions del president de la corporació.
  
Tema 14. Règim d'impugnació i suspensió d'actes i acords locals per l'administració de l'estat i per l'administració autonòmica. La impugnació per les corporacions locals de les disposicions i actes d'unes altres administracions públiques que lesionen l'autonomia d'aquestes.
  
Tema 15. Classes de béns locals. Adquisició dels béns. Prerrogatives de l'administració local respecte dels seus béns de domini públic i patrimonials. L'inventari. Els béns de domini públic: utilització.
  
Tema 16. béns patrimonials de les entitats locals: gaudi i aprofitament. Alienació.
  
Tema 17. Les formes d'acció administrativa de les entitats locals. El foment: estudi especial de les subvencions. L'activitat de policia: la intervenció administrativa local en l'activitat privada. Les llicències i autoritzacions administratives: les seues classes.
  
Tema 18. La iniciativa econòmica de les entitats locals i la reserva de serveis. El servei públic en les entitats locals. Concepte. Les formes de gestió dels serveis públics locals. Les formes de gestió directa.
  
Tema 19. La gestió indirecta. La concessió de serveis públics: concepte. Potestats de l'administració. Drets i obligacions del concessionari. Relacions del concessionari amb els usuaris. Extinció de la concessió. Altres formes de gestió indirecta: l'arrendament. El concert. La gestió interessada. L'empresa mixta.
  
Tema 20. El personal al servei de les corporacions locals: classes i règim jurídic. L'oferta d'ocupació pública. Principis de selecció del personal funcionari.
  
Tema 21. Els funcionaris d'administració local amb habilitació de caràcter nacional: normativa reguladora. Subescales i categories. Funcions. Sistema selectiu. Règim de provisió de llocs de treball: concurs ordinari i unitari.
  
Tema 22. Els funcionaris propis de les corporacions locals. Classes, deures i drets dels funcionaris locals.
  
Tema 23. El personal contractat en règim de dret laboral: règim jurídic. El personal eventual.
  
Tema 24. La legislació aplicable en matèria d'hisendes locals. Competències de les entitats locals en matèria tributària. La Llei d'Hisendes Locals.
  
Tema 25. Imposició i ordenació dels tributs locals. Les ordenances fiscals: contingut i procediment d'elaboració.
  
Tema 26. Ingressos locals. Taxes i contribucions especials: règim jurídic. Preus públics.
  
Tema 27. Els impostos locals: l'impost sobre béns immobles. L'impost sobre activitats econòmiques. L'impost sobre vehicles de tracció mecànica. L'impost sobre construccions, instal·lacions i obres. L'impost sobre l'increment del valor dels terrenys de naturalesa urbana.
  
Matèries específiques, grup II.
  
Tema 1. Evolució històrica de la legislació urbanística. El marc constitucional de l'urbanisme. La sentència del Tribunal Constitucional 61/1997. Las competències urbanístiques de l'estat, comunitats autònomes i entitats locals.
  
Tema 2. Urbanisme i dret urbanístic. Planificació del territori i planificació urbanística. L'ordenació del territori en el context europeu. La Carta Europea d'Ordenació del Territori. L'ordenació del territori a Espanya: evolució. L'ordenació del territori a la Comunitat Valenciana.
  
Tema 3. Règim urbanístic de la propietat i classificació del sòl en la Llei 6/1998, del Sòl i Valoracions, i en la Llei Reguladora de l'Activitat Urbanística. Drets i deures dels propietaris en sòl urbà, urbanitzable i no urbanitzable.
  
Tema 4. Instruments d'ordenació de la Comunitat Valenciana. Els plans d'acció territorial de finalitat urbanística. El Pla General d'Ordenació Urbana: concepte, determinacions, contingut, tramitació i aprovació.
  
Tema 5. Plans de desenvolupament del Pla General (1): pla parcial: concepte, contingut, determinacions, estàndars, tramitació i aprovació.
  
Tema 6. Pla de desenvolupament del Pla General (2): plans especials. Pla de reforma interior. Catàleg de béns i espais protegits. Estudis de detall.
  
Tema 7. Efectes de l'aprovació dels plans. Publicitat. Modificació i revisió de plans en la legislació valenciana. L'homologació.
  
Tema 8. L'execució del planejament. Pressupostos de l'execució: delimitació de les unitats d'execució. La cèdula d'urbanització. Sistemes de gestió urbanística al territori nacional i a la Comunitat Valenciana.
  
Tema 9. Actuacions integrades. El programa d'actuació integrada: naturalesa, funció, contingut, documentació, elaboració i aprovació dels programes.
  
Tema 10. Adjudicació dels programes. L'elecció de l'urbanitzador. El règim d'adjudicació preferent i les agrupacions d'interés urbanístic. El procediment simplificat.
  
Tema 11. L'urbanitzador. Relacions entre l'adjudicatari particular i l'administració. Relacions amb els propietaris.
  
Tema 12. El projecte d'urbanització. Concepte, tramitació, documentació, aprovació i publicació.
  
Tema 13. La reparcel·lació voluntària. La reparcel·lació forçosa. Projecte de reparcel·lació: Concepte, documentació, regles per a l'adjudicació de les parcel·les, tramitació, aprovació, publicació i efectes. El projecte de reparcel·lació i el Registre de la Propietat.
  
Tema 14. Les càrregues d'urbanització: concepte i càlcul. La retaxació de càrregues. Conseqüències del seu impagament. Contingut del compte de liquidació individual.
  
Tema 15. Programes per al desenvolupament d'actuacions aïllades. Condicions per a l'atorgament de llicència urbanística per a la construcció de parcel·les en sòl urbà. Transferències i reserves d'aprofitament. Compensacions monetàries substitutives de les transferències d'aprofitament.
  
Tema 16. L'expropiació forçosa en urbanisme. Els supòsits expropiatoris en la legislació urbanística valenciana. La reversió.
  
Tema 17. Actuacions urbanístiques en sòl no urbanitzable de la Comunitat Valenciana. L'autorització prèvia. La declaració d'interés comunitari pel procediment ordinari.
  
Tema 18. El procediment extraordinari en sòl no urbanitzable: les actuacions integrades de l'article 20 de la LSNU.
  
Tema 19. El títol V de la Llei 6/1998: supòsits indemnitzadors. Per modificació o revisió del planejament. Per vinculacions singulars. Altres supòsits indemnitzadors. Indemnització per anul·lació de llicències, demora injustificada en el seu atorgament o denegació improcedent.
  
Tema 20. Intervenció de l'administració en els actes de divisió de terrenys i en les parcel·lacions. Les llicències de parcel·lació. Especial referència a les llicències de parcel·lació en sòl no urbanitzable.
  
Tema 21. Intervenció administrativa per a fomentar la seguretat del trànsit immobiliari: la cèdula de garantia urbanística. Intervenció administrativa per a garantir el compliment pels propietaris d'immobles del seu deure d'edificar.
  
Tema 22. Intervenció administrativa per a garantir el compliment del deure urbanístic de conservació pels propietaris d'immobles. Deure de conservació i rehabilitació. Inspecció periòdica de construccions. Límit del deure de conservació i rehabilitació. Situació legal de ruïna. Ruïna imminent. Ordres d'execució.
  
Tema 23. El Registre Municipal de Solars i Edificis a Rehabilitar. El patrimoni municipal del sòl: constitució, béns que l'integren i destinació.
  
Tema 24. Intervenció administrativa en l'edificació i ús del sòl. La llicència urbanística: concepte, naturalesa, actes subjectes, règim jurídic i extinció. El silenci administratiu.
  
Tema 25. Protecció de la legalitat urbanística. Restauració de l'ordre jurídic infringit per obres en curs d'execució, acabades o emparades per llicència.
  
Tema 26. Les infraccions i les seues classes. Les sancions urbanístiques. Persones responsables. Procediment sancionador i òrgans competents. La prescripció de les infraccions. L'acció pública.
  
Tema 27. Les contribucions especials. Criteris de repartiment. L'impost sobre construccions, instal·lacions i obres. La taxa per l'expedició de llicències d'obres.
  
Tema 28. Els estudis d'impacte ambiental. La declaració d'impacte ambiental. La Llei d'Impacte Ambiental de la Generalitat Valenciana i el seu reglament.
  
Tema 29. Els residus de la indústria ceràmica: categories. La producció i la gestió de residus en la indústria ceràmica-taulellera.
  
Tema 30. Carreteres: legislació estatal. La Llei de Carreteres de la Comunitat Valenciana.
  
Tema 31. Llei d'Activitats Qualificades i reglament. Relació entre la llicència d'obertura i la llicència d'obres.
  
Tema 32. Espectacles públics. Normativa vigent autonòmica.
  
Tema 33. L'urbanisme comercial a la Comunitat Valenciana: la Llei de la Generalitat Valenciana 8/1986, de 29 de desembre, i el seu desplegament. La Llei 7/1996, d'Ordenació del Comerç Minorista.
  
Tema 34. El Planejament industrial: els polígons ja consolidats en sòl urbà. Els polígons en sòl urbanitzable. Les indústries en sòl no urbanitzable.
  
Tema 35. Delictes contra l'ordenació del territori. Delictes contra el medi ambient.
  
ANNEX II
  
Barem de mèrits
  
1. Serveis prestats.
  
Fins a un màxim de 3 punts: es valoraran a raó d'1 punt per any complet o fracció superior a sis mesos de serveis en l'administració local com a funcionari o laboral, dins dels grups A o B, i amb funcions de tècnic d'administració general, secretari interventor o similars.
  
2. Titulacions.
  
Fins a un màxim de 2 punts: es valorarà la possessió de titulacions acadèmiques, sempre que no constituïsquen requisit per a l'accés a la plaça, i que tinguen relació directa amb les característiques d'aquesta, d'acord amb el següent criteri:
  
Títol de doctor: 1 punt.
  
3. Coneixements de valencià.
  
Fins a un màxim d'1,50 punts: coneixements del valencià superior a l'exigit com a requisit, acreditat amb un certificat oficial de la Junta Qualificadora de Coneixements de Valencià:
  
- Certificat de grau superior: 1 punt.
  
- Certificat de Llenguatge Administratiu: 0,50 punts.
  
4. Cursos.
  
Fins a un màxim de 3 punts: es valoraran els cursos impartits o homologats per l'Institut Valencià d'Administració Pública o unes altres entitats oficials relacionades amb l'administració local, o universitats.
  
De durada superior a 150 hores: 1,50 punts.
  
De durada entre 40 i 150 hores: 0,75 punts.
  
De durada entre 20 i 39 hores: 0,30 punts.
  
Els altres cursos no es puntuaran.
  
La puntuació dels cursos acreditats en matèria d'urbanisme s'incrementarà en un 40% sobre la indicada.
  
5. Experiència professional.
  
Fins a un màxim de 2 punts: es valorarà a raó d'1 punt per any complet o fracció superior a sis mesos en haver exercit funcions de tècnic d'administració general, en municipis de la Comunitat Valenciana, de caràcter predominantment industrial, amb tasques de tramitació i d'emissió d'informes jurídics almenys en les següents matèries: programes per al desenvolupament d'actuacions integrades, homologacions modificatives del planejament i declaracions d'interés comunitari (tot això s'haurà d'acreditar detalladament mitjançant un certificat).
  
6. Entrevista.
  
Fins a un màxim de 3 punts: el tribunal qualificador entrevistarà a tots els aspirants a fi de valorar l'experiència, la idoneïtat i l'aptitud d'aquests, en relació amb les funcions que han d'exercir.
  
ANNEX III
  
Model d'instància.
  
(Nom i cognoms) ..., amb DNI número ..., domiciliat a ..., província d ..., al carrer ... número ..., telèfon de contacte ...
  
Que assabentat de la convocatòria publicada en el BOE número ..., d .../.../2002, per a cobrir una plaça de tècnic d'administració general i que complisc tots i cada un dels requisits exigits a les bases generals i específiques, desitge ser admés a la realització del concurs oposició.
  
Que em compromet, en cas de ser proposat per al nomenament pel tribunal, a prestar jurament o promesa d'acord amb l'article 31.c del Decret Legislatiu de 20 de març de 1991, del Consell, pel qual s'aprova el Text Refós de la Llei de la Funció Pública Valenciana, i el Reial Decret 707/1979, de 5 d'abril.
  
A aquests efectes hi adjunte:
  
a) Fotocòpia acarada o compulsada del DNI.
  
b) Resguard justificatiu del pagament dels drets d'examen a l'ajuntament, per un import de 2.500 pessetes.
  
c) Titulació acadèmica.
  
d) Coneixement del valencià, nivell mitjà (marqueu amb una x el que siga procedent):
  
Ho acredite mitjançant un certificat o títol original o fotocòpies acarades o compulsades.
  
Sol·licite realitzar exercici específic d'aptitud lingüística (apartat 3 de la base 6).
  
e) Relació de mèrits al·legats per a la fase de concurs, acompanyats de justificants originals o fotocòpies, acarades o compulsades.
  
Per tot això,
  
Sol·licite ser admés a la realització del concurs oposició convocat.
  
..., ... d ... de 2002